Sogndal prestegjeld

Sogndal prestegjeld var et prestegjeld tilhørende Indre Sogn prosti. Det omfattet sogn i Sogndal kommune i Sogn og Fjordane fylke, og hovedkirken var Stedje kirke.

Sogndals kirkesogn er nå en del av Sogndal kirkelige fellesråd, og underlagt Sogn prosti i Bjørgvin bispedømme i Den norske kirke.

Historikk 

Steðja sókn (norrønt) har sin opprinnelse fra kristningen av landet. Sogndal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Stedje med Kaupanger og Norum annekssogn.

Sogndal prestegjeld dannet grunnlaget for Sogndal formannskapsdistrikt, som ble opprettet i 1837.

Ved avviklingen bestod Sogndal prestegjeld av menighetene i Stedje, Kaupanger og Norum.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Sogndals historie
Religion i Vestland
Prestegjeld i Bjørgvin bispedømme